เรื่องร้องเรียน (ความสะอาด,ทางเท้า) วันที่ 2023-09-12 18:35:55 — แขวงบางหว้า เขตภาษีเจริญ กรุงเทพมหานคร
ปัญหาเรื่องที่ทิ้งขยะ
ไม่มีที่ทิ้งขยะเป็นกิจจะลักษณะสำหรับคนละแวกนั้น ต้องคอยทิ้งตรงฟุตบาท(ทางเท้า) บางวันขยะค่อนข้างเยอะ มีคราบขยะเลอะตามพื้น ส่งกลิ่นเหม็นเวลาเดินผ่าน บ้างมีน้ำขัง ที่ผสมกับน้ำขยะ ใครโชคร้ายเหยียบเค้าคงจิตตกไม่น้อย ดังนั้นควรมีที่ทิ้งขยะแบบที่ไม่ต้องคอยมากองรวมกัน เพราะผู้คนละแวกนั้นต่างก็มาทิ้งที่นี่ ริมถนน หน้าปากซอย ทำให้ทัศนียภาพไม่น่ามอง และดูมักง่าย และบังวิสัยทัศน์ของร้านค้าที่ต้องอยู่ใกล้กองขยะอีกด้วย ต่อให้ไม่สามารถนำที่ทิ้งขยะมาวางให้ได้ ก็ยินดีเดินไปทิ้งให้ไกลขึ้น หากมีจุดที่ทิ้งขยะแบบจริงจัง สุดท้ายนี้ หากมีที่ทิ้งขยะ แบบแยกประเภทจะช่วยกระตุ้นให้ผู้คนสนใจและมีจิตสำนึกในการแยกขยะก่อนทิ้งไม่มากก็น้อย คนขายของเก่าจะได้ง่ายต่อการนำไปขายต่อ ไม่ต้องคอยรื้อค้นถุงขยะที่ผสมของเสีย เห็นใจทุกฝ่ายนะคะ ขอบคุณที่รับเรื่องค่ะ